stanford-oval/wikipedia huggingface dataset:
טרוורטין
הערות שוליים

↑  האנציקלופדיה העברית, כרך ו, תשכ"ג, עמ' 134
↑  עורך הכרך: מנחם מרכוס, מדריך ישראל החדש, אנציקלופדיה - מסלולי טיול כרך 15, 2002
↑  עמיר אידלמן וליאור אנמר, אתרים גיאולוגיים בישראל, רשות הטבע והגנים, 2014, עמ' 90-93
| סלעים |
| --- | --- | --- |
| סלעי יסוד | סלעי יסוד |  |
| סלעים געשיים | אבן זפת • אגלוטינט • אגלומרט • אובסידיאן • איגנימבריט • אנדזיט • אצת פלה • בוניניט • בזלת • בזלת תולאיטית • בסניט • ברקציה געשית • דמעות אפאצ'ים • דמעות פלה • דקיט • הוואיט • היאלוטוף • היאלוקלאסטיט • טוף • טפריט • טקיליט • טרכיט • לטיט • לפיליסטון • מליליטיט • נפליניט • סידרומלן • סקוריה • פוידיט • פומיס • פונוליט • פלגוניט • פרליט • קומטיט • קרבונטיט • ריודקיט • ריוליט • שערות פלה |  |
| סלעי ביניים | דיאבז • למפרואיט |  |
| סלעים פלוטוניים | אנורתוזיט • גברו • גרנודיוריט • גרניט • דוניט • דיוריט • טונליט • טרוקטוליט • מונזוגברו • מונזוגרניט • מונזודיוריט • מונזוניט • מונזוסיאניט • סיאניט • פרידוטיט • קוורץ דיוריט • קימברליט |  |
| סלעים מותמרים | סלעים מותמרים |  |
|  | אמפיבוליט • אקלוגיט • גנייס • הורנפלס • לווחה • לפיס לזולי • מיגמטיט • פיליט • צפחה • קוורציט • שיש • סטיאטיט |  |
| סלעי משקע | סלעי משקע |  |
|  | אבן בוץ • אבן גיר • אבן חול • אבן חול נובית • אואולית • ארקוזה • ברקציה • דולומיט • חוואר • חוואר הלשון • חלמיש • חרסית • אבן טין • כורכר • פצלי שמן • פצלים • צור • קונגלומרט • קירטון |  |
| --- | --- |
בקרת זהויות :  NLI: 987007546090605171  GND: 4185967-4  LCCN: sh85137186  NKC: ph162638 
ערך זה הוא קצרמרבנושא גאולוגיה. אתם מוזמנים לתרום לוויקיפדיה ו.
חיזב-י אסלאמי גולבודין

| --- | --- |
לוגו המפלגה
 מדינה:  אפגניסטן אפגניסטן
 מייסד:  גולבדין חכמתיאר 
 מנהיגים:  גולבדין חכמתיאר
 תקופת הפעילות:  1976–הווה (כ־48 שנים)
 אידאולוגיות:  אסלאמיזם סוני
 
חיזב אל-אסלאם גולבדין (בפרסית: حزب إسلامي قلب الدين, נקראת בקיצור HIG) היא מפלגה אסלאמית אפגנית. בשנת 1977 הקים גולבדין הכּמתיאר את "המפלגה האסלאמית" (חיזב-י אסלאמי). בשנת 1979 התפצלה המפלגה לשני פלגים: פלג אחד (באותו השם) בהנהגת מולווי יונאס ח'אליס הידוע בשם "סיעת ח'אליס" שבסיס כוחו הוא בנַנְגַרְהאר. הפלג השני, בראשות גולבדין הכּמתיאר, נקרא "חיזב-י אסלאמי גולבודין".
המפלגה תוקצבה רבות על ידי כוחות אנטי סובייטיים דרך שירות הביון הפקיסטני במהלך מלחמת רוסיה באפגניסטן. כוחה של המפלגה שקע בשנות ה-90 של המאה ה-20 עם צמיחת ארגון הטאליבאן. בסוף העשור הראשון של המאה ה-21, "הופיעה מחדש המפלגה כקבוצה צבאית כוחנית אשר נטלה אחריות על מתקפות קטלניות רבות שבוצעו כנגד כוחות הקואליציה באפגניסטן וכנגד שלטונו של חאמיד כרזאי." לאחר מלחמת אפגניסטן ב-2001, הוערך הכוח הלוחם של המפלגה בכמה אלפי אנשים.
ב-21 במרץ 2010 (חג הנורוז הפרסי) הודיע דובר "המפלגה האסלאמית" כי משלחת ובה חמישה חברים נמצאת בקאבול כדי להיפגש עם נציגי הממשלה, וכי יש תוכניות להיפגש גם עם נציגי הטאליבאן באפגניסטן. באותו היום, סגן הנשיא של אפגניסטן, מוחמד קאסם פהים, פנה לכוחות המיליציה בצפון אפגניסטן. הוא הכריז כי בעזרתם ניתן יהיה להניח את היסודות לשלום. פהים קרא לכוחות להשתתף בכינוס שתוכנן להתקיים לאחר כחודש.
בחודש ינואר 2012, השליח האמריקאי לאזור, מרק גרוסמן, שוחח עם חאמיד כרזאי כחלק משיחות הפיוס; קרזאי הבהיר לו כי אפגניסטן היא זו שצריכה להוביל את המהלך הזה. לפני הפגישה, הודה קרזאי כי קיים שיחות עם "המפלגה האסלאמית" המיליטנטית, כנראה כדי לבסס את מעמדו בשיחות עם ארצות הברית.
ביולי 2015, דיווחו כלי התקשורת באפגניסטן כי הכמתיאר קרא לתומכי "המפלגה האסלאמית" לתמוך בארגון המדינה האסלאמית במאבקה נגד הטאליבאן. סוכנות הידיעות רויטרס דיווחה כי דובר "המפלגה האסלאמית" הכחיש ידיעה זו וטען כי היא מזויפת.
הערות שוליים

↑  קיצור בכתב אנגלי: Hezb-e-Islami Gulbuddin.
↑  מוחמד טאהר, "שיבתו של גולבודין הכמתיאר להתקוממות האפגנית."
↑  מייקל קרואלי, "האיש שלנו בקאבול?"
↑  "אפגניסטן פותחת את הדלת בפני המיליטנטים."
↑  "שליח ארצות הברית באפגניסטן מקדם שיחות שלום."
↑  "הכמתיאר תומך במדינה האסלאמית."
↑  "אנשי הכמתיאר מכחישים קשר עם המדינה האסלאמית."
ערך זה הוא קצרמרבנושא מפלגות ובנושא אפגניסטן. אתם מוזמנים לתרום לוויקיפדיה ו.
חיזגיל אבשלומוב

| --- | --- |

 לידה:  16 בינואר 1913 Nyugdi, מחוז דאגסטן, האימפריה הרוסית 
 פטירה:  17 בספטמבר 2001 (בגיל 88) מחצ'קלה, רוסיה 
 מדינה:  ברית המועצות, רוסיה 
 השכלה:  Dagestan State Pedagogical University 
 פרסים והוקרה:  עיטור אות הכבוד  Merited Cultural Worker of the RSFSR  עיטור הידידות (רוסיה)  עיטור הידידות בין העמים  עיטור המלחמה הפטריוטית הגדולה דרגה ראשונה  עיטור מלחמת המולדת 
 
חיזגיל אבשלומוב (ברוסית: Хизгил Давидович Авшалумов; 16 בינואר 1913 –  17 בספטמבר 2001) הוא סופר, משורר ומחזאי בן עדת יהודי ההרים.
ביוגרפיה

חיזגיל אבשלומוב נולד בכפר שכיום נמצא בפרברי דרבנט שברוסיה. לאחר סיום בית הספר הוא עבר ככתב בעיתון "זאחמטש" שיצאה בדרבנט בג'והורי (שפת יהודי ההרים).
בשנים 1938–1941 הוא עבד במכון להיסטוריה, לשון וספרות בדרבנט. בתקופה זו הוא אסף יצירות פולקלור רבות של יהודי ההרים. האוסף יצאה לאור בשנת 1940 ובאותה שנה הוא פרסם מילון מונחים רוסי-ג'והורי.
במהלך מלחמת העולם השנייה הוא היה קצין ביחידת פרשים ונפצע מספר פעמים.
בשנת 1952 חיזגיל אבשלומוב סיים לימודים אקדמיים בהיסטוריה במכון למורים במחצ'קלה. בשנים 1960–1991 הוא היה עורך של ירחון "המולדת הסובייטית שלנו" במחצ'קלה.
במהלך השנים חיזדיל אבשלומוב פרסם יצירות ספרותיות רבות שבמרכזם יהודי ההרים. רוב היצירות היו בג'והורי, חלק מהם פורסמו ברוסית ותורגמו לאנגלית, צרפתית וספרדית. בסיפורים אלו הוא תייר את החיים של יהודי ההרים תקופת האימפריה הרוסית ובתקופת ברית המועצות.
בנוסף לכך חיזגיל אבשלומוב פרסם שירים לילדים. בשנת 1980 הוא פרסם ספר שירה בה נכללת היצירה שהוקדשה לחייה של גולבוהור דוידובה. הוא כתב גם מספר מחזות שהועלו על במת תיאטרון מקומי.
חיזגיל אבשלומוב נפטר בשנת 2001 ונטמן בבית העלמין היהודי במחצ'קלה.
פעילות ודעות

על פעילותו רבת שנים לאבשלומוב הוענקו עיטורים של ברית המועצות ועל שמו נקרא רחוב בדרבנט.
אבשלומוב היה תומך בתאוריה שנתמכה על ידי השלטון הסובייטי שיהודי ההרים הם למעשה טאטים ולא קשורים ליהודים. לאחר התפרקות ברית המועצות הוא המשיך לתמוך בדעות קומוניסטיות.
טרוור מורגן

| --- | --- |
אין תמונה חופשית
 לידה:  26 בנובמבר 1986 (בן 37) שיקגו, אילינוי
 מדינה:  ארצות הברית 
 תקופת הפעילות:  מ-1997
 פרופיל ב-IMDb
 
טרוור ג'ון מורגן (באנגלית: Trevor John Morgan; נולד ב-26 בנובמבר 1986) הוא שחקן קולנוע וטלוויזיה אמריקאי.
ביוגרפיה

טרוור ג'ון מורגן נולד בשיקגו, אילינוי ב-26 בנובמבר 1986, בנם של ליסה מורגן וג'ו בוראסו, יש לו שלושה אחים למחצה הגדולים ממנו, ועוד אח קטן, השחקן ג'ואי מורגן. בגיל 5 עברה משפחתו למחוז אורנג' בקליפורניה, שם החל להופיע בפרסומות. כאשר היה בן 10, עבר עם משפחתו ללוס אנג'לס, קליפורניה כדי לקדם את קריירת המשחק שלו.
קריירה

פרסומו הראשון הגיע לאחר הופעתטו בסרט הקומדיה "Family Plan" מ-1997, בתפקיד אלק מקנזי. פרסום זה הוביל אותו להופיע ב"ההרפתקה הגדולה של ברני" בשנה שלאחר מכן.
בשנת 1999 שיחק ב"I'll Remember April" לצד נוריוקי מוריטה והיילי ג'ואל אוסמנט בתור דוק קופר. באותה שנה שיחק בסרט האימה "החוש השישי" בתור טומי טמיסימו יחד עם היילי ג'ואל אוסמנט ששיחק את קואל סר. באותה שנה הוא שיחק גם ב"Genius".
בשנת 2000 שיח בסרטו של רולנד אמריך "הפטריוט" בתפקיד נתן מרטין, בנו של בנג'מין מרטין (מל גיבסון). באותה שנה שיחק ב-"A Rumor of Angels".
בשנת 2001 שיחק בסרט המדע הבדיוני "פארק היורה 3" בתור אריק קירבי, ילד שנאבד באי אשר הוריו הגרושים (ויליאם ה. מייסי וטיה ליאוני) מחפשים אחריו. באותה שנה שיחק גם במותחן "בית משפחת גלאס".
בשנת 2002 שיחק בסרט "The Rookie".
בשנת 2004 שיחק לצד רורי קאלקין בסרט דרמה "משחקי ילדים" בתפקיד רוקי מריק. על גילום תפקיד זה, זכה ב"פרס אינדפנדנט ספיריט".
בשנת 2006 שיחק בסרט "Local Color" בתור ג'ון טליה. על תפקידו זכה בפרס "Fort Lauderdale International Film Festival". באותה שנה שיחק ב"מבעד לחליפה" לצד ניק נולטי.
ב-2008 שיחק בקומדיה "החבר החדש של אמא שלי" בתור אדי. בשנת 2010 כיכב בדרמת הספורט העצמאית "מרדף 3000" לצד ריי ליוטה. בשנת 2011 שיחק בסרט האימה "ערפד" לצד קווין זגרס.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1997 | Family Plan | אלק מקנזי |  |
| 1998 | ההרפתקה הגדולה של ברני | קודי ניוטון |  |
| 1999 | אני אזכור את אפריל | דיוק קופר |  |
| 1999 | החוש השישי | טומי תמיסימו |  |
| 2000 | הפטריוט | ניית'ן מרטין |  |
| 2001 | פארק היורה 3 | אריק קירבי |  |
| 2001 | בית משפחת גלאס | ראט בייקר |  |
| 2002 | סיבוב חוזר | ג'ימי בצעירותו |  |
| 2002 | A Rumor of Angels | ג'יימס ניובאואר |  |
| 2003 | הדוד נינו | בובי |  |
| 2004 | משחקי ילדים | רוקי מריק |  |
| 2005 | זוכת הפרסים מדיפיאנס, אוהיו | ברוס ריאן |  |
| 2006 | Local Color | ג'ון טליה ג'וניור |  |
| 2006 | Off the Black | דייב טיבל |  |
| 2007 | Chasing 3000 | מיקי |  |
| 2008 | Sanctuary | קולין הנסון |  |
| 2008 | החבר החדש של אמא שלי | אדי |  |
| 2009 | Fault Line |  |  |
| 2010 | Brotherhood | אדם |  |
| 2010 | Beneath the Dark | ג'ייסון |  |
| 2011 | Vampire | רנפילד |  |
| 2011 | Munger Road | קורי לה-פייב |  |
| 2012 | The Diary of Preston Plummer | פרסטון פלאמר |  |
| 2013 | Abducted | דייב רוברטס |  |
| 2014 | McCanick | לואיס |  |
| 2014 | The Grounds | קלווין |  |
| 2014 | Buttwhistle | חבר ועידה |  |
| 2015 | Magic Hour | ריי |  |
| 2018 | The Grounds | קלווין |  |
| 2018 | Concrete Kids | ארתור |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1997 | המתחזה | ילד | פרק: "Prison Story" |
| 1997 | משמר המפרץ | טימי | פרק: "Life Guardian" |
| 1997 | מגע של מלאכים | סטיב סאנדרס | פרק: "An Angel by Any Other Name" |
| 1998 | In the Doghouse | דילן ווגנר | סרט טלוויזיה של שואוטיים |
| 1998 | ER | סקוט אנספו | 5 פרקים |
| 1999 | Genius | צ'ארלי בויל | סרט טלוויזיה של ערוץ דיסני |
| 2005 | CSI: מיאמי | פטריק ברוקנר | פרק: "Cop Killer" |
| 2005 | אימפריות נופלות | זאק מינטי | מיני-סדרה |
| 2005 | רינו 911 | תלמיד בית ספר | פרק: "The Prefect of Wanganui" |
| 2007 | חוק וסדר: כוונה פלילית | דוני קרלסון | פרק: "Untethered" |
| 2009 | מנטל | בילי באוור | פרק: "Do Over" |
| 2010 | הלוחשת לרוחות | דני סייץ | פרק: "Blood Money" |
| 2011 | הסנגורים | מייק | פרק: "Nevada v. Wayne" |
| 2013 | תפיסה | ג'ימי מיילס | פרק: "Neuropositive" |
| 2018 | Faith Under Fire | מייקל היל | סרט טלוויזיה של Lifetime |
יהודה אבן וירגה

| --- | --- |
 לידה:  סביליה
 מדינה:  ספרד 
 שפות היצירה:  ספרדית, עברית 
 
יהודה אבן וירגה היה היסטוריון ומקובל ספרדי (ואולי גם אסטרונום ומתמטיקאי) יליד סביליה בן המאה ה-15. יהודה היה ככל הנראה סבו (לפי חוקר אחד: אביו) של שלמה אבן וירגה, מחבר הספר "שבט יהודה" – ספר הנשען על חיבורו ההיסטורי של יהודה אבן וירגה ואף נקרא על שמו. חלק ניכר מן הפרטים הביוגרפיים אודותיו ידועים לנו מספר זה.
חייו

על פי המסופר בספר "שבט יהודה" (אות לח), היהודים בני כפר סמוך לסביליה הואשמו כי חטפו את גופתו של יהודי שהמיר דתו לנצרות על מנת לקוברו בבית עלמין יהודי. יהודה אבן וירגה נחלץ לעזרתם, והצליח לשכנע את מושל אנדלוסיה כי כמרים נוצריים העלילו עליהם שקר.
יהודה אבן וירגה היה פעיל בתיווך בין האנוסים לבין היהודים שנשארו ביהדותם. כאשר האינקוויזיציה ביקשה לדלות מפיו מידע על אנוסים השומרים על יהדותם הוא נמלט לליסבון, שם התגורר ככל הנראה מספר שנים, עד שנתפס בידי האינקוויזיציה ועונה בידיהם למוות (שבט יהודה, אות סב).
חיבוריו

יהודה אבן וירגה כתב את קורות רדיפות היהודים בספרד, בהישענו על החיבור המוקדם יותר (שאבד) "זיכרון השמדות" מאת פרופייט דוראן (בעל 'האפודי'). חיבורו של יהודה אבן וירגה שימש בסיס לחיבור "שבט יהודה" שנכתב בידי שלמה אבן וירגה.
ייתכן שיהודה אבן וירגה הוא גם מחברם של החיבורים הבאים, חלקם מתועדים לשנת 1457 בליסבון ומאוגדים יחדיו בכתב יד על שמו בספרייה הלאומית של צרפת:
"קיצור המספר" - מדריך קצר לאריתמטיקה.
"כלי האופקי" - תיאור של המצאתו: כלי עזר לתצפית ותחשיב אסטרונומי של מעגל המרידיאן בין שני קטביה של השמש.
שיטה לחישובי גובה.
חיבור קצר באסטרונומיה, המבוסס על תצפיות אישיות שביצע.
פירוש לעיבודו המקוצר של האסטרונום הפרסי אל-פרע'אני לספרו של האסטרונום היווני תלמי, ספר אלמגסט (נכתב סביב שנת 1480).
עם זאת, ייתכן שייחוס זה שגוי (ראו שבט יהודה, אות סב), והכתבים חוברו בידי אדם אחר בעל אותו שם. מוכר בפרט יהודה אבן וירגה בן המאה ה-16, שהתכתב עם ר' יוסף קארו (אבקת רוכל, סימנים צט-ק).
הערות שוליים

↑  אליקים כרמולי, כתב העת Revue Orientale, כרך ii עמ' 98.
↑  The Bibliothèque Nationale, Paris, MS. No. 1005, Hebr.
טל בלכרוביץ'

| --- | --- |
אין תמונה חופשית
 לידה:  6 בנובמבר 1975 (בן 48)
 מדינה:  ישראל 
 מקום לימודים:  תלמה ילין  אוניברסיטת תל אביב  רימון בית ספר למוסיקה 
 פרופיל ב-IMDb
 
טל בּלֶכרוביץ' (נולד ב-6 בנובמבר 1975) הוא זמר-יוצר, נגן, מלחין, מנהל מוזיקלי ומדבב ישראלי.
ביוגרפיה

בגיל 10 הופיע בלכרוביץ' בתפקיד אורח בסדרת הטלוויזיה "פרפר נחמד" בתפקיד טל הנכד של סבא נחמן (אברהם מור).
בגיל 11 שיחק בתפקיד גברוש במחזמר "עלובי החיים" שהועלה בתיאטרון הקאמרי, בשנת 1987.
ב-1991 השתתף בפרסומת טלוויזיונית לחברת הקצבות "עגל רך" וגילם את הילד לצידם של עמי טראוב ושלומית הגואל-טריגר.
למד בבית הספר התיכון "תלמה ילין" ואת שירותו הצבאי עשה בלהקת חיל האוויר.
בלכרוביץ' הוא בוגר בית הספר למוזיקה "רימון" ובעל תואר ראשון בהצטיינות מהאקדמיה למוזיקה בתל אביב. כמו כן למד ב"מנהטן סקול אוף מיוזיק" בניו יורק.
בלכרוביץ' דיבב בסרט "ספר הג'ונגל" (מוגלי), בסרט "על כלבים וגנבים" (פאטץ') ובסדרות "אגדת פנג הלבן" (פנג הלבן) ו"דנבר הדינוזאור האחרון" (צלי).
הלחין את המוזיקה להצגות רבות, ביניהן: "בעל למופת", "קולות בלילה", "דרור קרן – מצד שני" (הקאמרי),"שחק אותה סם" (תיאטרון באר שבע), "פיטר פן-הקסם חוזר" (תיאטרון חיפה), "דו רה מו", "הכבש השישה עשר", (מדיטק), "ערב שירי ה. פינטר", "יהודי זקן בלונדינית" (הבימה) ,"בדידותי היקרה" (פסטיבל תיאטרונטו), "איכה?", "חיים כפולים" (תמונע) "תיבת נוח", "סיפורי איתמר ורותי גם" ו"אגדה על קערה ומצקת" (תיאטרון אורנה פורת).
כמו כן הלחין מוזיקה להצגות בפסטיבל תיאטרון קצר "לא תישא" ובבתי הספר למשחק של ניסן נתיב ויורם לוינשטיין.
היה מנהל מוזיקלי בהצגה "צפרדי וקרפד" ושימש כמנהל מוזיקלי ומנצח במחזות הזמר ובהצגות "אוליבר טוויסט", "אבניו קיו", "סיפורי נרניה", "תיבת נח" (תיאטרון אורנה פורת), "מעגל הגיר הקווקזי" ו"שירת הקאמרי" (תיאטרון הקאמרי).
שימש כמנהל תזמורת בהצגות "יוסף וכותונת הפסים המשגעת", "הלהקה", "הכבש ה-16" "שלמה המלך ושלמי הסנדלר" (תיאטרון הבימה), "מלחמה על הבית" ו"מילה של אהבה" (תיאטרון החאן).
בלכרוביץ' היה המנהל המוזיקלי של התוכנית "רחוב סומסום"[דרושה הבהרה] ועיבד את שירי הפתיחה בסדרות "בית ספר למכשפים" ו"השנים הכי יפות".
בלכרוביץ' עיבד את נגינת כלי המיתר באלבום הבכורה של אוהד חיטמן, שיצא בשנת 2005. בשנת 2006 השתתף בלכרוביץ' בעיבוד כלי מיתר במספר שירים באלבומה של איה כורם, ובהם בשיר "קיץ", שהגיע למקום ה־15 במצעד השנתי תשס"ו (2006).
בשנת 2009 הפיק מוזיקלית את המופע "לכבוד הקיץ – מחווה לגזוז" עם גורי אלפי, רועי בר-נתן וטלי אורן ומאז משתתף בו כקלידן.
בשנת 2013 הפיק מוזיקלית את אלבום שירי הילדים "ענן על מקל" ומאז, השתתף  במופע שנוצר בעקבות האלבום, יחד עם עידן אלתרמן, ירדן בר-כוכבא ודידי שחר.
בשנת 2014 יצא אלבום הבכורה שלו שנקרא "אחרת", ובו שירים שהלחין למילים של ברק פלדמן וכותבים נוספים.
בשנת 2015 גילם בלכרוביץ' את "מרש" בתוכנית הילדים "דן ומוזלי" בטלוויזיה החינוכית.
ביוגרפיה > משפחתו

סבו, שאול בלכרוביץ', היה בן למשפחת חזנים, מוזיקאי, מלחין, מעבד ומנצח מקהלות בליטא. דודתו, עליזה בלכרוביץ-גולדברג, היא מנצחת מקהלות וזמרת.
אביו, מישה בלכרוביץ', הוא מלחין, מעבד, מנצח ופסנתרן. אחיו הבכור שחר בלכרוביץ' הוא נגן סקסופון.
הוא נשוי למיכל לוין שהשתתפה בפסטיבל שירי ילדים מספר תשע ב-1978 כילדת הפסטיבל, ולהם שתי בנות והם מתגוררים ברמת גן.
הערות שוליים

↑  ראו עוד על ראשית דרכו: יפה האוזר, זרקור: שחר וטל בלכרוביץ, ילדים אמנים, מעריב, 20 בדצמבר 1985
↑  ההצגה "בעל למופת" באתר התיאטרון הקאמרי(הקישור אינו פעיל, 16.08.2018)
↑  צפרדי וקרפד - פסטיבל ישראל 2012 באתר עכבר העיר
↑  תיבת נח בתיאטרון אורנה פורת
↑  הכבש השישה עשר באתר פשבר
| --- | --- |
בקרת זהויות :  NLI: 987007528057105171  MusicBrainz: a77f183a-d837-4703-8056-9c0287f46a0e  VIAF: 310738099   WorldCat (עם VIAF): 310738099
חיל אוויר

ערך זה עוסק במושג הכללי של חיל אוויר. אם התכוונתם לחיל אוויר של מדינה מסוימת, ראו .
חיל אוויר הוא הזרוע הצבאית הלאומית האחראית על הלוחמה האווירית. תפקידו להשיג עליונות אווירית, לבצע משימות הפצצה אסטרטגיות וטקטיות, ומתן תמיכה לכוחות היבשה והים בקרב המשולב. המונח "חיל אוויר" עשוי להתייחס גם למסגרת ארגונית המהווה מערך מבצעי בתוך חיל-האוויר הלאומי או בזרועות האחרות של הכוחות המזוינים.

כוחות האוויר מורכבים בדרך משילוב של כלי טיס כגון מטוסי קרב, מפציצים, מסוקי קרב, מטוסי ומסוקי תובלה, מטוסי ריגול, מטוסי לוחמה אלקטרונית, כלי טיס בלתי מאוישים ועוד.
חיילות אוויר רבים אחראים גם על מערך ההגנה אווירית ומערכות התרעה נגד טילים. חלק מחילות האוויר אחראים גם על הפעלת טילים בליסטיים בין יבשתיים (ICBM). במדינות ברית המועצות לשעבר, כוח ההגנה האווירית מהווה זרוע עצמאית.
התמחויות רבות נדרשות על ידי כל חילות האוויר. כוחות האוויר מורכבים מצוותי אוויר ותמיכה משמעותית של צוותי הקרקע, לוגיסטיקה, תחזוקה, חימוש, כוחות אבטחה, מודיעין, שליטה ובקרה תמיכה בחלל וסייבר ועוד.
היסטוריה > כוחות האוויר הראשונים

הכוח האווירי הראשון בעולם היה שירות התעופה של צבא צרפת שהוקם בשנת 1909. בשנת 1911, במהלך מלחמת איטליה-טורקיה, ביצעה איטליה לראשונה אי פעם משימות סיור והפצצה מהאוויר נגד עמדות טורקיות בשטח לוב. במהלך מלחמת העולם הראשונה היו בצרפת, גרמניה, איטליה, האימפריה הבריטית והאימפריה העות'מאנית כוחות אוויר משמעותיים של מטוסים וספינות אוויר.
חיל האוויר המלכותי הבריטי (RAF) היה הראשון שהוכר כזרוע עצמאית. הוא נוסד ב־1918 על ידי מיזוג שירות האוויר של הצבא הבריטי ושל הצי המלכותי. עם הקמתו היו ל-RAF למעלה מ-20,000 מטוסים. במהלך העשורים הבאים הקימו רוב מדינות הכתר הבריטי כוחות אוויר עצמאיים משלהן. חיל האוויר הדרום אפריקני הוקם ב־1920 וחיל האוויר המלכותי האוסטרלי הוקם זמן קצר לאחר מכן ב־1921. חיל האוויר המלכותי הקנדי הוקם בסוף מלחמת העולם הראשונה אך הפך לעצמאי רק בשנת 1938. באופן דומה, חיל האוויר המלכותי של ניו זילנד הוקם בשנת 1923 אך נפרד מהצבא רק 1937.
מדינות אחרות בהשפעת בריטניה הקימו גם הן כוחות אוויר עצמאיים משלהן. לדוגמה, חיל האוויר המלכותי המצרי הוקם בשנת 1937 כאשר התעופה הצבאית המצרית הופרדה מפיקוד הצבא. חיל האוויר המלכותי האיטלקי נוסד בשנת 1923, חיל האוויר הפיני הוקם כזרוע נפרדת ב־1928, חיל האוויר הצ'יליאני נוסד בשנת 1930, חיל האוויר הברזילאי בשנת 1941 וחיל האוויר הארגנטינאי בשנת 1945. חיל האוויר של ארצות הברית וחיל האוויר הפיליפיני הוכרו כזרוע עצמאית רק בשנת 1947. חיל האוויר הישראלי שהתפתח משירות האוויר של ההגנה. הוקם עם צה"ל ב־18 במאי 1948.
היסטוריה > מלחמת העולם הראשונה

במלחמת העולם הראשונה הטילה גרמניה פצצות על ערים בריטיות מספינות אוויר צ'פלין והייתה למדינה הראשונה שארגנה התקפות אוויריות קבועות על תשתיות האויב. שירות האוויר היה עדיין מיזם חדש, המטוסים היו פרימיטיביים למדי, הגיעו למהירויות דומות לזו של מכוניות מודרניות והרכיבו נשק וציוד מינימלי. מטוסים לא אמינים והכשרה מוגבלת הביאו לתוחלת חיים נמוכה בקרב הטייסים הצבאיים הראשונים אך גם לאלופי הפלות.
היסטוריה > מלחמת העולם השנייה

עם תחילת מלחמת העולם השנייה הפכו המטוסים בטוחים, מהירים ואמינים יותר ותפסו את מקומן של ספינות האוויר. חיל האוויר הגדול ביותר בעולם עם תחילת המלחמה בשנת 1939 היה חיל האוויר האדום הסובייטי, ואף על פי שדולדל מאוד, הוא יבצע את הפעולות האוויריות הגדולות ביותר של מלחמת העולם השנייה בארבע שנות הלחימה עם הלופטוופה הגרמני.
הקרב האווירי החשוב ביותר של המלחמה הוא ככל הנראה הקרב על בריטניה אשר התרחש במשך מספר חודשים במהלך 1940 מעל בריטניה ותעלת למאנש בין ה-RAF הבריטי ללופטוואפה הגרמני. פעולות בולטות נוספות כוללות את הפצצת בעלות הברית על גרמניה בשנים 1942–1945, ופעולות חיל האוויר הסובייטי בחזית המזרחית. ללוחמה האווירית בזירת האוקיינוס השקט הייתה משמעות אסטרטגית דומה לקרב על בריטניה, אך התנהלה במידה רבה על ידי האוויריות של הצי האמריקאי והצי היפני ולא על ידי חילות האוויר.
הפצצה אסטרטגית התפתחה כבר בשנות ה-30 של המאה ה-20 על ידי היפנים בסין ועל ידי הגרמנים במהלך מלחמת האזרחים בספרד. תפקיד זה של המפציץ השתכלל במהלך מלחמת העולם השנייה. הצורך ליירט מפציצים אלה גם ביום וגם בלילה, האיץ את התפתחויות מטוסי הקרב. המלחמה הסתיימה כאשר מפציצי בואינג B-29 סופרפורטרס של חילות האוויר של צבא ארצות הברית הטילו פצצות אטום על הירושימה ונגאסאקי ביפן באוגוסט 1945.
היסטוריה > המלחמה הקרה

חיל האוויר של ארצות הברית (USAF) הפך לזרוע עצמאית בשנת 1947. עם תחילת המלחמה הקרה, הן ה-USAF והן חיל האוויר הסובייטי בנו כוח מפציצים אסטרטגיים בעלי יכולת גרעינית. במהלך תקופה זו חלה התקדמות טכנולוגית נרחבת: מנוע הסילון, הטיל, המסוק, והתדלוק האווירי.
היסטוריה > מלחמת קוריאה

במלחמת קוריאה התנגשו בפעם הראשונה באופן ישיר חילות האוויר של ארצות הברית ושל ברית המועצות, ומטוסי המיג 15 הסובייטיים הוכיחו את עליונותם על המטוסים המערביים. במלחמה זו פעלו לראשונה מטוסי בוכנה לצד מטוסי סילון מהדור הראשון והוכחה עליונותו של האחרון.
היסטוריה > מלחמת ווייטנאם

מלחמת ווייטנאם התאפיינה בלוחמה המתמשכת באזורים מוכי טילים והביאה לפיתוחם של אמצעים לדיכוי ההגנה אווירית כגון מטוסי ויילד ויזל. שימוש מסיבי נעשה במסוקי סער כגון ה-UH-1, כמו כן התפתח תחום חדש של מסוקי קרב כמו ה-AH-1. בשלבים המאוחרים של המלחמה החלו האמריקאים להשתמש בנשק מונחה.
מלקחי מלחמת וייטנאם פותחו מטוסי דור רביעי שהותאמו לקרבות אוויר וכללו יכולות רב משימתיות ונשיאת חימוש מתקדם. כמו כן פותחו מטוסים חמקנים שיכלו להחזיר את גורם ההפתעה למערכה האווירית. בנוסף המשיך פיתוח מסוקי הקרב שעתה יועדו בנוסף למשימות סיוע אווירי קרוב גם למשימות ציד טנקים.
היסטוריה > מלחמת המפרץ

במלחמת המפרץ ב-1991 נבחנו לקחי מלחמת וייטנאם והודגמה יכולתו של הכוח האווירי. התקיפות הראשונות באמצעות טילי שיוט טומאהוק, מפציצים חמקנים F-117 נייטהוק עם חימוש מונחה לייזר וכלי טיס חמושים בטילים נגד מכ"ם, הרסו את מערך ההגנה האווירית העיראקית עוד לפני שהחלה התקיפה הקרקעית. לכוחות הקואליציה שכללו למעלה מ-2,250 מטוסי קרב לעומת כ-500 מטוסי מיג-29 ומיראז' F1 עיראקים, הייתה עליונות אווירית מוחצת.
היסטוריה > המלחמה בטרור

במסגרת המלחמה בטרור נעשה שימוש בכלי טיס מאוישים מרחוק הן לביצוע טיסות סיור ותצפית, והן לביצוע תקיפות כירורגיות.
ארגון

המבנה הארגוני של חיילות האוויר משתנה בין המדינות: חלק מחילות האוויר (כמו חיל האוויר של ארצות הברית וחיל האוויר הבריטי) מחולקים לפיקודים, קבוצות, כנפות וטייסות; לאחרים (כמו חיל האוויר הסובייטי) יש מבנה ארגוני בדומה לצבא היבשה. בחיל האוויר הסיני מטה החיל מורכב מארבעה אגפים: פיקוד, פוליטי, לוגיסטי וציוד, המשקף את ארבעת האגפים של צבא השחרור העממי.
| סימול | שם היחידה | כוח אדם | מספר מטוסים | יחידות כפופות | דרגת המפקד |
| --- | --- | --- | --- | --- | --- |
| XXXXXX + | חיל האוויר | כל כוחות האוויר | כל כוחות האוויר | כל הפיקודים הראשיים | גנרל |
| XXXXX | פיקוד ראשי, חיל אוויר טקטי או זרוע | משתנה | משתנה | על פי אזור או תפקיד (מספר היחידות משתנה) | לוטננט גנרל |
| XX | זרוע, דיוויזיה אווירית | משתנה | משתנה | 2+ קבוצות | מייג'ור גנרל |
| X או III | קבוצה, רגימנט | 1,000–5,000 | 48–100 | 2+ כנפות | בריגדיר גנרל או קולונל |
| III או X | כנף, בסיס חיל אוויר | 300–1,000 | 17–48 | 3+ טייסות | קולונל |
| II | טייסת | 100–300 | 16–24 | 3+ גפים | לוטננט קולונל |
| ••• | גף | 20–100 | 4–6 | 2 מבנים + צוות קרקע | מייג'ור |
כוחות קרקע בחילות אוויר > אבטחת בסיסים

כוחות החי"ר של חילות האוויר הם כוחות אבטחה והגנת נכסי החיל. קיימים חיילות אוויר בהם בנוסף להגנת הבסיסים, הם מספקים הגנה לכוחות משלוח הפרוסים בחו"ל. רגימנט חיל האוויר המלכותי למשל, מאומן גם לבצע פשיטה מוצנחת והשתלטות על שדות תעופה.
כוחות קרקע בחילות אוויר > מבצעים מיוחדים

כוחות אוויר מיוחדים קיימים בחלק מחילות האוויר. הם מהווים זרוע קרקעית לתמיכה במבצעי חיל האוויר. המשימות העיקריות כוללות סיורי מודיעין, תצפית וציון מטרות לנשק מונחה, חיפוש והצלה קרבי, איתור והפעלת שדות תעופה קדמיים ובקרת אוויר קדמית.
ראו גם

תעופה צבאית
לוחמה אווירית
הערות שוליים

↑  הוקם כ-Établissement Militaire d'Aviation "מפעל התעופה הצבאית" ובשנת 1934 הפך חיל האוויר הצרפתי לזרוע עצמאית "צבא האוויר" Armée de l'Air
↑  כגון מפקדות ראשיות בחיל האוויר האמריקאי
↑  כגון אוויריית זרוע היבשה או הצי
| --- | --- |
בקרת זהויות :  NLI: 987007294765405171  GND: 4125963-4  LCCN: sh85002638  NARA: 10636847  NDL: 00566948
חופשה ברומא

| --- | --- |

כרזת הסרט
 בימוי:  ויליאם ויילר
 הופק בידי:  ויליאם ויילר
 תסריט:  דלטון טרמבו (עלילה)   איאן מקלין האנטר וג'ון דייטון (תסריט)
 עריכה:  רוברט סווינק
 שחקנים ראשיים:  גרגורי פק   אודרי הפבורן   אדי אלברט
 מוזיקה:  ז'ורז' אוריק   ויקטור יאנג
 צילום:  הנרי אלקן פרנץ פלנר
 מדינה:  ארצות הברית 
 חברת הפקה:  פרמאונט 
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  27 באוגוסט 1953
 משך הקרנה:  118 דקות
 שפת הסרט:  אנגלית
 סוגה:  קומדיה רומנטית, סרט קומדיה, סרט דרמה 
 תקציב:  1,500,000‏$
 הכנסות:  12,000,000‏$
 פרסים:  שלושה פרסי אוסקר
 דף הסרט ב־IMDb
 
חופשה ברומא (באנגלית: Roman Holiday) הוא סרט מסוגת הקומדיה רומנטית שיצא לאקרנים בשנת 1953.
הסרט היה פריצת הדרך של השחקנית אודרי הפבורן בארצות הברית לאחר שזכתה בפרס אוסקר לשחקנית הטובה ביותר על משחקה בו.
מקור השם

שם הסרט מתאר את ההתרחשות העיקרית בו - חופשתה של הנסיכה אן ברומא, אולם באנגלית המונח "חופשה ברומא" או "חופשה רומאית" משמעו תקופה של הוללות או הנאה סדיסטית.
תסריט

התסריט נכתב על ידי דלטון טרמבו, אולם דלטון היה ברשימה השחורה של הוליווד, ועל כן רשמית נכתב התסריט על ידי ג'ון דייטון ואיאן מקלילאן האנטר. בגרסת ה-DVD שיצאה בשנת 2003 ניתן לטרומבו הקרדיט הראוי.